laion/Wikipedia-Exotic huggingface dataset:
קונסטנטינוס מקרידאס

קונסטנטינוס מקרידאס (ביוונית: Κωνσταντίνος Μακρίδης; נולד ב-13 בינואר 1982) הוא כדורגלן עבר קפריסאי ששיחק בעמדת הקשר תוקף. מקרידאס התחיל את הקריירה שלו במחלקת הנוער של אפולון לימסול ובגיל 19 עלה לקבוצה הבוגרת. בשנת 2002 הושאל לאתניקוס אסיה על מנת לצבור דקות משחק. עונה לאחר מכן חזר לאפולון והשתלב במועדון עד מהרה וסיים את עונת 2002/2003 עם 25 הופעות. עונה לאחר מכן הגיע מאמן חדש, ומקרידאס לא זכה לדקות משחק רבות. בינואר 2004 מקרידאס חתם באפואל ניקוסיה. עד מהרה השתלב במועדון וזכה באליפות כבר בעונתו הראשונה במועדון. ב-25 באוגוסט 2005 הבקיע את שער הבכורה שלו באירופה במסגרת מוקדמות גביע אופ"א נגד מכבי תל אביב בתיקו 2-2 לאחר הארכה. בקיץ 2008 החליט לעבור למטאלורג דונצק האוקראינית. כבר בעונתו הראשונה השתלב ועזר למועדון לסיים במקום ה-4 בליגה שמוביל למוקדמות הליגה האירופית. כעבור עונה אחת הוא החליט לחזור לקפריסין, ובאוגוסט 2009 חתם ל-4 שנים באומוניה ניקוסיה. בעונת 2009/2010 זכה עם המועדון באליפות ראשונה לאחר 7 שנים. בעונת 2011/2012 הפך לקפטן הקבוצה. ב-23 ביוני 2012 חזר למטאלורג דונצק. ב-18 ביוני 2015 חזר לאפואל ניקוסיה, אך כעבור חצי עונה בלבד שוחרר מהמועדון. זמן קצר לאחר מכן חתם באפולון לימסול. בקיץ 2018 הודיע על פרישה מכדורגל. מקרידאס שחקן פעיל בנבחרת קפריסין משנת 2004. אפואל ניקוסיה אליפות קפריסין: 2003/2004, 2006/2007 הגביע הקפריסאי: 2005/2006, 2007/2008 הסופר קאפ הקפריסאי: 2004 אומוניה ניקוסיה אליפות קפריסין: 2009/2010 הגביע הקפריסאי: 2010/2011, 2011/2012 הסופר קאפ הקפריסאי: 2010 קונסטנטינוס מקרידאס, באתר Transfermarkt קונסטנטינוס מקרידאס, באתר Soccerway קונסטנטינוס מקרידאס, באתר WorldFootball.net קונסטנטינוס מקרידאס, באתר National Football Teams קונסטנטינוס מקרידאס, באתר FootballDatabase.eu פרופיל המאמן, באתר Transfermarkt
שיר ערש (אלתרמן)

שיר ערש (הידוע גם במילותיו הראשונות היכל ועיר נדמו פתע) הוא שיר ערש שחיברו נתן אלתרמן וסשה ארגוב עבור המחזמר "אסתר המלכה". בהקשר המחזה שר ליצן החצר את השיר למלך אחשוורוש בלילה שבו נדדה שנת המלך. המחזמר לא זכה להצלחה וירד מבימת תיאטרון הקאמרי עד מהרה (לאחר 38 הצגות). אולם השיר נותר בזיכרון הציבורי-תרבותי וזכה לביצועים רבים. השיר נחלק לשישה בתים בני שש שורות כל אחד וכמעט כולו מונולוג שנושא הלץ באוזני המלך. בשלוש שורות "מתערב" המלך בשיר הלירי בדברים פרוזאיים ונונסנסיים. בחלק מן הביצועים שורות אלה מדוברות ולא מושרות ("אולי בכל זאת רבע עוף" בבית השלישי, "שיעברו, אני ישן!" בבית הרביעי, ו-"שייכבו את הפנס" בבית האחרון). בגרסה הישנה של שמעון בר, גם ״הניחו לנו לכולנו״ בבית החמישי נאמר על ידי המלך, ו״שייכבו את הפנס״ הושר על ידי המלך. הביצוע הראשון של השיר היה במחזמר המקורי על במת הקאמרי על ידי שמעון בר בתפקיד ליצן החצר מונדריש ואברהם מור כאחשוורוש. חוה אלברשטיין ביצעה את השיר בתקליטה "הלילה הוא שירים" (1977) ומאז הופיע ביצוע זה באוספים רבים משיריה ומשירי הארץ. אריק איינשטיין ושם טוב לוי ביצעו את השיר בתקליט ארץ ישראל הישנה והטובה חלק ד': משירי סשה ארגוב (1980). בשנת 1982 שולב השיר במופע ובתקליט שיצא בעקבותיו, מתתיהו ואלכסנדר: מתי כספי שר משירי סשה ארגוב. השיר היה אחד משיאי המופע, כאשר מתי כספי שר וארגוב המלווה אותו בפסנתר. ארגוב לא ידע לשיר, וכספי שילב אותו בדקלום "אולי בכל זאת רבע עוף?" בבית הראשון, ו"שיכבו את הפנס" בבית השני. בהפקת 2005 של המחזמר "שלמה המלך ושלמי הסנדלר" הוסיף מעבד המוזיקה בהפקה, יוני רכטר את השיר לתמונה בה אנשי השוק מרדימים את שלמה המחופש לשלמי ושרים לו "אם כתר הוא נושא או דלי, אין כל הבדל - בסוף יישן הוא". בספיישל הפורימי של ערוץ הופ! ששודר ב-2004 ונקרא "המגילה החדשה של הופ", השיר בוצע על ידי אבי יקיר (בתור שלוק העורב שכיכב בתור המן) וז'יל בן דוד (בתור בליק שכיכב בתור אחשוורוש). עוד ביצעו את השיר שולי רנד, גדי יגיל, אורה זיטנר, אסתר עופרים, רונית אופיר, אחינועם ניני, איטן גרינברג, דני מסנג, שילה פרבר, נתן סלור, חבורת זהו זה, רינת גבאי ואחרים. שלמה ארצי מספר שביקור כילד בהופעה של המחזה אסתר המלכה, ובפרט השיר הזה, משכו אותו אל הבמה ואל קריירה כזמר. ביצוע נוסף הוא של אנדריאס שול בליווי תמר הלפרין על הפסנתר והשורות של המלך. השיר הוא גם פריט ברפרטואר של מקהלות וחבורות זמר רבות. "שיר ערש" באתר בית לזמר העברי מילות השיר "שיר ערש" באתר שירונט הטקסט והתווים באתר הספרייה הלאומית ביצועי השיר "שיר ערש", המוצגים באתר נתן אלתרמן שיר ערש, בביצוע מתי כספי וסשה ארגוב, סרטון באתר יוטיוב שיר ערש, בביצוע חוה אלברשטיין, סרטון באתר יוטיוב שיר ערש, בביצוע אריק איינשטיין, סרטון באתר יוטיוב שיר ערש, בביצוע שלמה ארצי (בהופעה), סרטון באתר יוטיוב שיר ערש בביצוע אנדריאס שול ותמר הלפרין השיר באתר אקו"ם (ביצועים ואלבומים) לירון הלברייך, מהיכן הגיע אלינו שיר הערש המרגש, בבלוג "הספרנים" של הספרייה הלאומית, 20 במרץ 2024 נתן אלטרמן - שיר ערש בתוכנית "שיר על הפרק" מ-25.02.2018 בגל"צ
אוחוצק (פירושונים)

אוחוצק (ברוסית: Охо́тск ‏Ochotsk) האם התכוונתם ל... גאוגרפיה: ים אוחוצק – ים שולי באוקיינוס השקט במזרח אסיה טקטוניקה: לוח אוחוצק – לוח טקטוני בצפון-מזרח אירואסיה אוקיינוגרפיה: זרם אוחוצק (או זרם אויאשיו וגם זרם קוריל) – זרם ים קר בצפון האוקיינוס השקט רוסיה: אוחוצק – יישוב בעל מאפיינים עירוניים (посёлок городского типа) לחופי ים אוחוצק ומרכז אדמיניסטרטיבי של מחוז המשנה אוחוצק; נחשב ליישוב הרוסי הראשון במזרח הרחוק הרוסי אוחוצק (מחוז משנה ברוסיה) (Охотский район) – מחוז משנה אדמיניסטרטיבי ומוניציפלי של מחוז חברובסק שברוסיה (לחצו לצפייה במיקומו של מחוז-משנה בתוך מחוז חברובסק מסומן בכתום. האי סחלין ממוקום ממזרח לחלקו הדרומי של מחוז חברובסק) יפן: נפת אוחוצק (יפן) – אחת מ-14 הנפות של מחוז הוקאידו ביפן (לחצו לצפייה במיקומה של הנפה בתוך הוקאידו עד ה-1 באפריל 2010 נודעה בשם "נפת אבאשירי") אוחוצק (רכבת) – שירותי הרכבת המופעלים על ידי חברת הרכבות של הוקאידו באי היפני הוקאידו בין הערים סאפורו ואבאשירי; קרויים על שם ים אוחוצק מחוץ לכדור הארץ: אוחוצק (אסטרואיד) (שם מלא: 4042 אוחוצק) – אסטרואיד בחגורת האסטרואידים שהתגלה ב-15 בינואר 1989; קרוי על שמו של ים אוחוצק מכתש אוחוצוק – מכתש פגיעה בכוכב הלכת מאדים חגורה געשית אוחוצק-צ'וקוטקה – חגורה געשית בצפון-מזרח אירואסיה
RAM Drive

דיסק RAM (באנגלית: RAM Drive ולעיתים RAM Disk) הוא בלוק של זיכרון גישה אקראית (לדוגמה DRAM), אשר תוכנת מחשב מתייחסת אליו כאילו היה דיסק קשיח רגיל המחובר למחשב. לפעמים מכונה "דיסק זיכרון וירטואלי". לדיסק מסוג כזה יתרון בולט של ביצועים הטובים בסדר גודל יותר מאשר דיסקים "רגילים" כגון SSD, דיסק קשיח או כונן תקליטורים אופטי. דיסק מבוסס RAM הוא בעל זמני גישה קצרים במיוחד לקבצים, עקב העובדה שהזיכרון אינו מכני, בעוד דיסק קשיח, DVD או Blu-ray מחייבים ראש קורא או עין אופטית במיקום מסוים לפני שמתחילה פעולת הקריאה או הכתיבה. דיסק RAM זקוק לכתובת של המידע בלבד. עקב השיפור הניכר בביצועים, זיכרון זה נמצא בשימוש מערכות המחשבות חישובים הדורשים עבודה אינטנסיבית עם קבצים בזמן קצר ככל שניתן, בחישובי סימולציה שונים וכן אצל "גיימרים" המחפשים ביצועים טובים יותר בזמן הרצת משחק מחשב. כמובן עקב היותו מבוסס RAM, הדיסק הוא "נדיף", כלומר עם כיבוי המחשב (כולל מהפסקת חשמל), המידע נאבד. המשתמש צריך לדאוג להעביר את המידע שהוא רוצה לשמור באופן יזום לאחסון במיקום שאינו על ה־RAM. תאורטית, ניתן להשתמש בזיכרון וידאו המותקן על כרטיס גרפי ופועל לרוב על זיכרון מסוג GDDR או HBM, אשר מהיר פי עשרות מזיכרון RAM רגיל ויכול להגיע למהירויות של מאות GB ועשרות מיליוני העברות (GT) לשנייה. פרקטית, השימוש לא יהיה אפקטיבי עקב כך שהזיכרון אינו מקושר ישירות למעבד ודורש מעבר במספר תחנות (בקר PCI Express ובקר הזיכרון של הכרטיס הגרפי), כך שזמן הגישה יתארך מעבר לזמן הגישה של דיסק RAM רגיל ופתרונות כמו שימוש בזכרונות מסוג NVMe יהיו יעילים וזולים יותר. מדיה וקבצים בנושא RAM Drive בוויקישיתוף GpuRamDrive, באתר GitHub (באנגלית) אהרון קולץ, Gamer Installs Crysis 3 On GeForce RTX 3090's VRAM - And It Runs, באתר Tom's Hardware, ‏‏4 באוקטובר 2020 (באנגלית) ציוץ של Strife, la fillette révolutionnaire ברשת החברתית אקס (טוויטר), 4 באוקטובר 2020 This mad lad installed Crysis 3 on RTX 3090 directly, באתר Reddit, ‏‏4 באוקטובר 2020 (באנגלית) ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
וייץ

האם התכוונתם ל... אדוארד וייץ – מרים משקולות ישראלי גידי וייץ – עיתונאי ישראלי כריס וייץ – במאי ושחקן אמריקאי נפתלי וייץ – רופא מחלוצי היישוב בארץ ישראל פול וייץ – אסטרונאוט אמריקאי פול וייץ (במאי) – במאי אמריקאי רמי וייץ – שדרן ספורט ישראלי שוש וייץ – חוקרת ומבקרת תרבות ישראלית וייס ויץ
חומצה לקטית

חומצה לקטית (באנגלית: Lactic acid) או חומצת חלב היא תרכובת אורגנית קטנה בעלת חשיבות רבה בביולוגיה. מקור שמה של החומצה במילה הלטינית Lac, "חלב". החומצה התגלתה לראשונה בחלב. למרות הדמיון בשם ללקטוז, אין מדובר בנגזרת של סוכר זה (בלקטוז 12 אטומי פחמן ובחומצה לקטית - שלושה בלבד). למרות זאת קיים ביניהם קשר: חיידקים המצויים בחלב הופכים את סוכר החלב, לקטוז, לחומצה לקטית בתהליך תסיסה, ולכן שמה הטריוויאלי של החומצה הלקטית הוא חומצת חלב. חומצה לקטית היא חומצה הידרוקסיקרבוקסילית: היא מכילה קבוצת קרבוקסיל (COOH) לצד קבוצת הידרוקסיל (OH). היא זהה לחומצה פרופנואית, חומצה קרבוקסילית בעלת שלושה אטומי פחמן, רק שבחומצה לקטית מוחלף אחד אטומי המימן בקבוצת הידרוקסיל. שמה הכימי הוא חומצה הידרוקסיפרופנואית (Hydroxypropanoic acid) ונוסחתה: CH3CHOHCOOH. כשהחומצה מאבדת אטום מימן שמקורו בקבוצת הקרבוקסיל מתקבל יון לקטט (Lactate) בעל מטען שלילי: -CH3CHOHCOO. לקטט הוא התוצר הסופי של אחד מתהליכי התסיסה הידועים והחשובים ביותר. לקטט נוצר בתא בתנאים של מחסור בחמצן כתוצאה מחיזור (מסירת אלקטרונים ל-) פירובט. פירובט, תוצר הגליקוליזה (תהליך פירוק הגלוקוז בתא), נבדל מלקטט בשני אטומי מימן הנמצאים בלקטט והנעדרים בפירובט (בפירובט קיימת קבוצת קרבוניל במקום קבוצת הידרוקסיל). לקטט, האניון של חומצה לקטית, מהווה תוצר ביניים בין המטבוליזם האירובי והאנאירובי בתאים, ומהווה חומר דלק חשוב לתאים. בזמן פעילות גופנית מתגבר קצב ייצור הלקטט בתאי השריר וחלק מהלקטט דולף לזרם הדם ומעלה את ריכוזו בפלזמה. ככל שעולה עצימות הפעילות, הולך ומתגבר קצב הייצור, ובתלות בעצימות הפעילות ויכולת פינוי הלקטט על ידי רקמות אחרות הריכוז מתייצב ברמה גבוהה מהנורמה או שממשיך לעלות עד להפסקת הפעילות מתשישות, כאשר הסף בין התחומים מוגדר כסף הלקטט או הסף האנאירובי. לאחר תום הפעילות הגופנית, ממשיך הגוף לנצל את הלקטט ברקמות שונות עד לחזרתו לריכוז המנוחה תוך פחות משעה מתום הפעילות. בניגוד למיתוס הרווח, אין קשר בין כאב שריר מושהה (״שריר תפוס״, DOMS) לבין ייצור חומצת החלב בגוף. צריכת חמצן מרבית מדיה וקבצים בנושא חומצה לקטית בוויקישיתוף פיזיולוגיה - מיתוס חומצת החלב מאת מאט פיצג'רלד חומצת חלב במילון אפייה [כלכלת הבית] (תשי"ז–תשי"ט–תש"ך), באתר האקדמיה ללשון העברית Roth, Stephen M. "Why Does Lactic Acid Build Up in Muscles? And Why Does It Cause Soreness?". Scientific American (באנגלית). נבדק ב-2017-07-02. ארז ביבי, למה כואב לנו אחרי האימון?, באתר מכון דוידסון לחינוך מדעי, ‏2023-03-21
ג'ון קנטלי

ג'ון קנטלי (באנגלית: John Cantlie) היה צלם בריטי שנחטף על ידי המדינה האסלאמית, במהלך מלחמת האזרחים בסוריה, והגיש סדרת סרטי הסברה בשירות הארגון. קנטלי נחטף בפעם הראשונה ביולי 2012, אך שוחרר כשבוע לאחר מכן על ידי צבא סוריה החופשית. בנובמבר 2012 נחטף שוב, יחד עם ג'יימס פולי. כשבוי, החל קנטלי מסקר עניינים שונים הקשורים למדינה האסלאמית ויריבותיה, בהפקת מרכז התקשורת אל-חיאת. ב-18 בספטמבר 2014 פרסמה המדינה האסלאמית וידאו בשם "הטה אוזניך" (Lend Me Your Ears) אשר בו דן קנטלי בענייני מדיניות החוץ של בריטניה וכן בנושא חטיפתו האישית. הוא השווה בין עמדות ארצות הברית ובריטניה בנושאי משא ומתן לשחרור שבויים ביחס למדינות אחרות באירופה אשר מוכנות לשלם מחיר עבור שחרור חטופים שלהן בסרטון טען כי הוא ראשון בסדרה של סרטים אשר ידונו במדיניות והשקפת העולם של המדינה האסלאמית. ב-29 בספטמבר וידאו שני יצא ובו דיון בנושא התגובה הפומבית של ברק אובמה למדינה האסלאמית אשר שׂשׂה למלחמה עם ארצות הברית. באוקטובר פורסם סרטון בשם "(Inside 'Ayn al Islam (Kobani" ובו צילומים מתוך העיר הנצורה כובאני ובו מסביר קנטלי כי בניגוד לטענות התקשורת המערבית, המדינה האסלאמית אינה בנסיגה בקרבות הנערכים בעיר אלא ההפך - הארגון מתגבר את כוחותיו וכובש עוד ועוד חלקים מהעיר. ב-3 בינואר 2015 פורסם סרטון נוסף בשם "Inside Mosul" ובו צילומי מהעיר מוסול תחת שלטון המדינה האסלאמית. ב-9 בפברואר 2015 פורסם סרטון בשם "Inside Aleppo" ובו נראית העיר חלב תחת שלטון הארגון. בסרטון זה ציין קנטלי כי זה יהיה הסרטון האחרון בסדרת "Inside". קנטלי השתתף בהפקות נוספות של אל-חיאת בשנים 2015 ו-2016 הסרטים בהם השתתף כללו גם התייחסויות אגביות למעמדו כשבוי. כך הצטלם כשהוא פונה בתחינה למטוסי הקואליציה שלא ישאירו אותו מאחור וריאיין ילד שהצהיר שכשיגדל הוא יערוף את ראשו. ביולי 2017, בעקבות שיחות עם פעילי המדינה האסלאמית שנשבו, סוכנות ידיעות עיראקית פרסמה שקנטלי נהרג. במלאת 10 שנים לחטיפתו פורסם ב-BBC כי הוא החטוף היחיד שלא שוחרר ולא נמצאה גופתו. יחד עם זאת, ההנחה היא שנהרג ומשפחתו אף ערכה לו טקס לוויה בכנסייה[דרוש מקור]. מערכת ישראל היום, "החוטפים הוכרחו להילחם אחד בשני": פרטים חדשים על השבי האכזרי, באתר ישראל היום, 20 בספטמבר 2014 חטוף דאעש שוב "מדווח" מהשטח: "חאלב ממשיכה לשגשג", באתר וואלה, 10 בפברואר 2015 ynet ורועי קייס, אחרי שנה: שבוי דאעש בסרטון חדש, באתר ynet, 19 במרץ 2016 רועי קייס, לקראת הקרב הגדול: השבוי הבריטי בעוד סרטון דאעש, באתר ynet, 13 ביולי 2016 British #ISIS captive John Cantlie is reported dead after #Mosul operations end., טוויטר, ‏28 ביולי 2017 Frank Gardner פרנק גרדנר, John Cantlie: Ten years since IS kidnap, BBC, ‏22 נובמבר 2022
מנחם קאליש

רבי מנחם קאליש (תר"כ, 1860 – ט"ז בכסלו תרע"ח, 1 בדצמבר 1917) היה האדמו"ר השני מאמשינוב. נולד לרבי יעקב דוד, האדמו"ר הראשון מאמשינוב ובנו הגדול של רבי יצחק מוורקא, ולחיה, בתו של ר' יעקב מזרנובצה. נישא לאסתר גולדה, בתו של הרב שמואל משה אלברשטיין מביאלה. לאחר נישואיו עמד לעזרת אביו בהנהגת החצר. בשנת תרל"ח, בהיותו בן 18, נפטר אביו והוא החל לכהן כאדמו"ר על מקומו. הוא נהג בקרבה ובאהבה עם חסידיו ותחת הנהגתו התרחבה החסידות. לצד פועלו בחסידות הוא היה פעיל בענייני ציבור, כאביו וסבו, והוא השתתף בכנסים ציבוריים רבים. הוא נודע גם כבעל חסד ונותן צדקה. בזמן מלחמת העולם הראשונה ברח לוורשה. הוא נרתם לעזרת הפליטים בעיר וביתו היה בית ועד לענייני ציבור. לאחר ארבעים שנות אדמו"רות נפטר. נקבר בבית הקברות היהודי בוורשה. על קברו הוקם אוהל גדול, ולימים נקברו בו בנו רבי יוסף ונכדו רבי יעקב דוד. בנו רבי יוסף מילא את מקומו. בנו השני, רבי שמעון שלום, כיהן באוטבוצק ובהמשך בארצות הברית, ובנו השלישי רבי אברהם, חתנו של רבי אברהם ישכר מראדומסק, כיהן בראדומסק. בן נוסף היה יעקב דוד שנפטר בצעירותו. בתו רחל נישאה לרבי חיים יעקב אריה מורגנשטרן מראדזימין-וישקוב ובתו יוטא פייגא נישאה לרבי ישראל נח איגר, בנו של רבי אברהם מלובלין. אברהם יצחק ברומברג, מגדולי החסידות חלק ג', על רבי יצחק מוורקא, רבי יעקב דוד מאמשינוב, רבי מנדל מוורקא, רבי בונים מאוטבוצק ורבי מנחם מאמשינוב. ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
Cray

.‏Cray Inc היא חברה אמריקאית המתמחה בייצור מחשבי על, הממוקמת בסיאטל, וושינגטון. קודמתהּ היא .‏Cray Research, Inc (או CRI) נוסדה ב 1972 על ידי סימור קריי. קריי פיצל ממנה את חברת Cray Computer Corporation (או CCC) בשנת 1989, אשר פשטה רגל בשנת 1995. שנה לאחר מכן רכשה סיליקון גרפיקס את Cray Research. .‏Cray Inc נוצרה בשנת 2000 כאשר Tera Computer Company רכשה את Cray Research מ-SGI ואימצה את השם במהלך הרכישה. לחברה כ-1,000 עובדים (סוף 2012). מדיה וקבצים בנושא Cray בוויקישיתוף אתר האינטרנט הרשמי של Cray (באנגלית) ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
Ello

Ello היא רשת חברתית מקוונת נטולת פרסומות שנוצרה על ידי פול בדניץ במרץ 2014. באוקטובר החברה Ello עברה רה-ארגון והוגדרה כ "Benefit Corporation" (סוג ארגון הקיים בארצות הברית אשר נמדד לפי יעדי השפעה חיובית ולא על פי ביצועים כלכליים). הרשת החברתית אספה משתמשים בקצב מהיר בשנתה הראשונה כאשר בתקופה מסוימת אתר ההרשמה קרס, עם מעל 50,000 משתמשים חדשים כל שעה. לאחר כחצי שנה כבר היו לרשת מעל 1,000,000 משתמשים.[דרוש מקור] אתר האינטרנט הרשמי של Ello Ello, ברשת החברתית אקס (טוויטר) Ello, סרטונים בערוץ היוטיוב Ello Raises $5.5 Million to Grow Its Ad-Free Social Network, באתר Recode, אוקטובר 2014 ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
נידא תוניס

נידָא תוניס (בערבית: حركة نداء تونس, בצרפתית: L'appel de la Tunisie, תרגום: "קריאה לתוניסיה") היא מפלגה פוליטית חילונית בתוניסיה, שנוסדה על ידי ראש הממשלה לשעבר אל-באג'י א-סבסי (Beji Caid el Sebsi) בבחירות שלאחר ההפיכה של 2011. המפלגה מגדירה את עצמה "מפלגה מודרניסטית". בבחירות הכלליות בתוניסיה 2014 זכתה המפלגה ברוב קולות וקיבלה 85 מושבים מתוך 217 מושבים, יותר מושבים מאשר המפלגה המוסלמית הגדולה אֶנ-נַהְדָה (Ennahda). מדיה וקבצים בנושא נידא תוניס בוויקישיתוף נידא תוניס, ברשת החברתית פייסבוק ערך זה הוא קצרמר בנושא מפלגות ובנושא תוניסיה. אתם מוזמנים לתרום לוויקיפדיה ולהרחיב אותו.
יצחק קאליש (אמשינוב)

רבי יצחק קאליש (1920 - י"ט באייר תשנ"ג, 1993) היה האדמו"ר מאמשינוב בארצות הברית. נולד לרבי יוסף קאליש ולשרה בת רבי חיים אלעזר וקס. נישא לבתו של רבי יוסף לנדא משושלת סטריקוב. בזמן מלחמת העולם השנייה נמלט עם דודו רבי שמעון שלום לווילנה ומשם לשאנגחאי וארצות הברית. נישא בשנת תש"י לרחל לאה בת הרב דוב בעריש פרנקל, חסיד גור. מיד לאחר נישואיו הקים את בית מדרשו בוויליאמסבורג בגיבויו המלא של הדוד רבי שמעון שלום שאף בא להשתתף בטיש יארצייט שערך בג' בשבט לכבוד אביו רבי יוסף, אחיו של הרש"ש. בניסן תשכ"ד עבר לבורו פארק, בה ייסד את בית מדרשו. בשנים הבאות נפתח במקום כולל אברכים, בראשותו עמד הרב הערשל זשארקאווסקי. נהג במסורת חסידות וורקא-אמשינוב, ונודע באהבת ישראל. העביר מסורות, מנהגים ודברי תורה מחסידות וורקא ואמשינוב. ביקר בבני ברק בשנת 1961 ושוב ב-1968. ארונו הובא לקבורה בבית הקברות העתיק בטבריה. בנו רבי יוסף הוכתר לממלא מקומו. חלק מהחסידים עלו לישראל ונקשרו לרבי יעקב אריה מיליקובסקי, האדמו"ר מאמשינוב בירושלים, אך הם ממשיכים להתאסף יחד עם בנו של רבי יוסף מארצות הברית, רבי מנחם קאליש, בחבורה בשם "זרע יצחק". מדברי תורתו יצא לאור הספר "אמרי קודש", על ידי תלמידו הרב יוסף לנדא. נכדו הרב חיים מאיר ארנסטר הוציא מדברי תורתו וסיפוריו את הספרים "ימות עולם". רבים מתורותיו ומתולדות בית אמשינוב הודפסו בספר "שיח חסידים - ווארקי - אמשינאוו", יצא לאור על ידי איגוד "זרע יצחק". בין תלמידיו: הרב מרדכי מנשה זילבר, האדמו"ר מתולדות יהודה−סטוטשין, הרב שרגא פייבוש הגר, האדמו"ר מקוסוב, הרב יקותיאל זוסיא השיל, האדמו"ר מקופיטשניץ, הרב דוד דוב (בעריש) מייזליש, רב קהילת סאטמר בבורו פארק, ועוד. אשתו הראשונה ובתו נרצחו בשואה. מנישואין שניים אחר השואה נולדו בן ובת; רבי יוסף, ממלא מקומו באדמו"רות (נפטר בי"א בניסן ה'תש"פ). היה נשוי לבת הרב אליהו שטרנבוך. בניו הם רבי מנחם, חתן רבי נתן דוד רוזנבוים, האדמו"ר מזוטשקא; ורבי אשר חיים, חתן רבי אהרן מנדלסון בנו של גאב"ד קוממיות. בתו נישאה לרב ישראל ארנסטר, בנו של הרב משה ארנסטר, ונכדו של רבי חיים מאיר הגר מוויז'ניץ. אדמו"ר רבי יצחק מאמשינאוו (ארצות הברית) - תמונות, אשכול בפורום אוצר החכמה יצחק בן יוסף קאליש (1920-1993), דף שער בספרייה הלאומית בא האדמו"ר מאמשינוב, דבר, 28 באפריל 1961 הגיע ארונו של הרב ד. פרנקל, הצופה, 16 בדצמבר 1963 הרבי מאמשינוב מגיע מחר, הַבֹּקֶר, 26 באפריל 1961 האדמו"ר מאמשינוב יגיע בימים הקרובים, הצופה, 20 ביוני 1968 ממגפת הקורונה. ראו כאן.
משפט ההיטל המרכזי

במתמטיקה, משפט ההיטל המרכזי (באנגלית המשפט נקרא לפעמים Fourier slice theorem) אומר ששני התהליכים הבאים, עבור פונקציה f : R 2 → R {\displaystyle f:\mathbb {R} ^{2}\rightarrow \mathbb {R} } וישר a {\displaystyle a} דרך הראשית, נותנים את אותה התוצאה: לקחת את התמרת פורייה הדו-ממדית של f {\displaystyle f} ולקחת את הערכים שלה על הישר a {\displaystyle a} . להטיל את f {\displaystyle f} על הישר a {\displaystyle a} ולהפעיל על ההיטל התמרת פוריה. למשפט שימושים רבים בטומוגרפיה ובשיפור תמונות שמתקבלות במיקרוסקופ אלקטרונים חודר. נסמן ב P m {\displaystyle P_{m}} את אופרטור ההיטל על תת מרחב ליניארי ממימד m {\displaystyle m} (היטל במובן של אינטגרל על המשלים האורטוגונלי בכל נקודה) נסמן ב S m {\displaystyle S_{m}} את אופרטור החיתוך עם אותו התת-מרחב שעובר דרך הראשית, ונסמן ב F N , F m {\displaystyle F_{N},F_{m}} את התמרת פורייה ב N , m {\displaystyle N,m} ממדים בהתאמה. אז לכל פונקציה f : R N → R {\displaystyle f:R^{N}\rightarrow R} מתקיים: F m P m = S m F n {\displaystyle F_{m}P_{m}=S_{m}F_{n}} בגלל שסיבוב של פונקציה סביב הראשית זו פעולה שמתחלפת עם התמרת פוריה, ניתן להניח, בלי הגבלת הכלליות, שההיטל והחיתוך מתבצעים על ציר x {\displaystyle x} . נסמן את f ( x , y ) : R 2 → R {\displaystyle f(x,y):R^{2}\rightarrow R} , ונסמן את ההיטל שלה על ציר x {\displaystyle x} להיות : p ( x ) = ∫ − ∞ ∞ f ( x , y ) d y . {\displaystyle p(x)=\int _{-\infty }^{\infty }f(x,y)\,dy.} והתמרת פורייה שלה להיות: F ( k x , k y ) = ∫ − ∞ ∞ ∫ − ∞ ∞ f ( x , y ) e − 2 π i ( x k x + y k y ) d x d y . {\displaystyle F(k_{x},k_{y})=\int _{-\infty }^{\infty }\int _{-\infty }^{\infty }f(x,y)\,e^{-2\pi i(xk_{x}+yk_{y})}\,dxdy.} אז החיתוך של התמרת הפורייה עם ציר ה x {\displaystyle x} הוא: s ( k x ) = F ( k x , 0 ) = ∫ − ∞ ∞ ∫ − ∞ ∞ f ( x , y ) e − 2 π i x k x d x d y = ∫ − ∞ ∞ [ ∫ − ∞ ∞ f ( x , y ) d y ] e − 2 π i x k x d x = ∫ − ∞ ∞ p ( x ) e − 2 π i x k x d x {\displaystyle s(k_{x})=F(k_{x},0)=\int _{-\infty }^{\infty }\int _{-\infty }^{\infty }f(x,y)\,e^{-2\pi ixk_{x}}\,dxdy=\int _{-\infty }^{\infty }\left[\int _{-\infty }^{\infty }f(x,y)\,dy\right]\,e^{-2\pi ixk_{x}}dx=\int _{-\infty }^{\infty }p(x)\,e^{-2\pi ixk_{x}}dx} שזה בדיוק התמרת פורייה של p ( x ) {\displaystyle p(x)} .
יוסי פינטו

יוסי פינטו (נולד ב-12 באפריל 1975) הוא קצין בצה"ל בדרגת אלוף-משנה במילואים, המשמש מפקד יחידת החילוץ וההצלה הארצית. קודם לכן שימש כנספח צבאי ביוון, מפקד חטיבת החילוץ, קצין אג"ם של פיקוד העורף, מפקד המרכז לאימונים באש במל"י ומפקד חטיבת בנימין. פינטו נולד במצפה רמון להוריו שהיו בשירות קבע בבסיס רמון[דרוש מקור]. התגייס לצה"ל באוגוסט 1993, ושובץ בגדוד דוכיפת. שירת כלוחם בגדוד. לאחר קורס קציני חי"ר שב לגדוד דוכיפת, ומונה למפקד מחלקת מסלול. במהלך התפקיד נפצע במהומות מנהרת הכותל. בהמשך שימש כמפקד מחלקה בגדוד. לאחר מכן מונה למפקד פלוגה בגדוד דוכיפת. בשנת 2000 מונה לסגן מפקד גדוד דוכיפת. בשנת 2004 מונה לקצין אג"ם של חטיבת בנימין. באוגוסט 2007 הועלה לדרגת סא"ל ומונה למפקד גדוד דוכיפת, בכך היה למפקד הגדוד הראשון בחטיבת כפיר שצמח לאורך כל שירותו בגדודי החטיבה. באפריל 2008, הגדוד בפיקודו קיבל את פרס הרמטכ"ל ליחידות מצטיינות. את תפקידו סיים במאי 2009. בהמשך מונה לסגן מפקד חטיבת כפיר בין השנים 2009–2010. לאחר מכן שימש כקצין אג"ם של עוצבת האש בין השנים 2010–2012. ב-10 ביולי 2012 הועלה לדרגת אל"ם ומונה למפקד חטיבת בנימין, ושימש בתפקיד בין היתר במהלך מבצע שובו אחים. את תפקידו סיים בספטמבר 2014. בשנת 2014 מונה למפקד המרכז לאימונים באש במל"י, ושימש בתפקיד עד שנת 2015. בהמשך מונה לקצין אג"ם של פיקוד העורף בין השנים 2015–2017. לאחר מכן היה חניך במכללה לביטחון לאומי במחזור מ"ה (2018-2017). ב-25 ביולי 2018 מונה למפקד חטיבת החילוץ, הוא שימש בתפקיד עד 9 ביוני 2020. באוגוסט 2020 מונה לנספח צה"ל ביוון ושימש בתפקיד עד לשחרורו בשנת 2023. ב-11 בינואר 2024 מונה למפקד יחידת החילוץ וההצלה הארצית. פינטו נשוי ואב לשניים. בעל תואר ראשון במדע המדינה מאוניברסיטת חיפה. אל"ם יוסי פינטו בסיום תפקידו כקצין האג"ם של פיקוד העורף, אוגוסט 2017 מדיה וקבצים בנושא יוסי פינטו בוויקישיתוף אלעד ארדן, היסטוריה בכפיר: התמנה המג"ד הראשון שהתגייס כטוראי לאחד מגדודי החטיבה, במחנה, גיליון 49, 2007 אל"ם יוסי פינטו, כשהברזל להט: מפקד חטיבת בנימין נפרד ממפקדו בעבר, שנהרג ברמאללה, באתר nana10‏, 5 במאי 2014 חנן גרינברג, דוכיפת בשמים: הגדוד זכה בפרס הרמטכ"ל, באתר ynet, 7 באפריל 2008 פלורית שויחט, סא"ל יוסי פינטו מונה למח"ט בנימין: "נמשיך לשמור הירידה בהיקף הטרור", באתר צה"ל (דרך ארכיון האינטרנט), 11 ביולי 2012 כרמל ליבמן, כך מכשירים את אנשי המפתח שמעצבים את המציאות הביטחונית של ישראל, דובר צה"ל, 13 ביולי 2018
פולונסקי

פולונסקי (ברוסית: Полонский; באוקראינית: Полонський) הוא שם משפחה מזרח אירופי, שהיה נפוץ בקרב יהודים פולניים. יש המייחסים את מקור השם לכפר פולונקה בבלארוס. האם התכוונתם ל... אהרן פולונסקי – עורך דין ארצישראלי וישראלי אחיקם פולונסקי – ספורטאי ישראלי, האח הצעיר של פנחס פולונסקי ועטרה פולונסקי אנטוני פולונסקי – חוקר השואה ותולדות יהדות פולין, פרופסור באוניברסיטת ברנדייס אסף פולונסקי – במאי ישראלי אריה פולונסקי – חבר "ההגנה" ששירת במשטרת המנדט, שימש כמקשר בין הסוכנות היהודית לבולשת הבריטית ונרצח על ידי האצ"ל בחשד להלשנה דוד פולונסקי – מאייר וקריקטוריסט ישראלי לאה פולונסקי – שחיינית ישראלית, אחות הצעירה של רון פולונסקי עטרה פולונסקי – אתלטית ישראלית, אחות של פנחס פולונסקי ואחיקם פולונסקי פנחס פולונסקי – אתלט ישראלי, האח הבכור של עטרה פולונסקי ואחיקם פולונסקי רון פולונסקי – שחיין ישראלי, האח הבכור של לאה פולונסקי שמשון אהרן פולונסקי – "הרב מטפליק", רב ופוסק בולט בירושלים, כיהן כרבה של שכונת בית ישראל פולני פולנסקי פולק (פירושונים)